Sodba Splošnega sodišča (peti senat) z dne 7. oktobra 2015 –
The Smiley Company/UUNT (Oblika obraza z rogovi)
(Zadeva T‑242/14)
„Znamka Skupnosti – Prijava tridimenzionalne znamke Skupnosti – Oblika obraza z rogovi – Absolutni razlog za zavrnitev – Razlikovalni učinek – Člen 7(1)(b) Uredbe (ES) št. 207/2009“
1.                     Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke brez razlikovalnega učinka – Pojem (Uredba Sveta št. 207/2009, člen 7(1)(b)) (Glej točki 29 in 30.)
2.                     Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke brez razlikovalnega učinka – Tridimenzionalna znamka, ki jo sestavlja oblika proizvoda – Razlikovalni učinek – Merila presoje (Uredba Sveta št. 207/2009, člen 7(1)(b)) (Glej točke od 31 do 37.)
3.                     Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke brez razlikovalnega učinka – Tridimenzionalna znamka v obliki obraza z rogovi (Uredba Sveta št. 207/2009, člen 7(1)(b)) (Glej točke od 39 do 47.)
4.                     Znamka Skupnosti – Odločbe Urada – Načelo enakega obravnavanja – Načelo dobrega upravljanja – Prejšnja praksa odločanja Urada (Glej točke od 49 do 53.)
Predmet
Tožba zoper odločbo prvega odbora za pritožbe UUNT z dne 16. januarja 2014 (zadeva R 836/2013‑1) v zvezi z zahtevo za registracijo tridimenzionalnega znaka, ki ga sestavlja oblika obraza z rogovi, kot znamke Skupnosti.
Izrek
1.
Odločba prvega odbora za pritožbe Urada za usklajevanje na notranjem trgu (znamke in modeli) (UUNT) z dne 16. januarja 2014 (zadeva R 836/2013‑1) se razveljavi v delu, v katerem je z njo zavrnjena registracija prijavljene znamke za „konzervirano, zmrznjeno, suho in kuhano sadje in zelenjavo; mlečne izdelke“.
2.
V preostalem se tožba zavrne.
3.
Vsaka stranka nosi svoje stroške.